Απόφαση του Γενικού Δικαστηρίου (πρώτο τμήμα)
της 10ης Σεπτεμβρίου 2025 –
Pumpyanskiy κατά Συμβουλίου
(Υπόθεση T‑541/24)
« Κοινή εξωτερική πολιτική και πολιτική ασφαλείας – Περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας – Δέσμευση κεφαλαίων – Κατάλογος προσώπων, οντοτήτων και φορέων επί των οποίων εφαρμόζεται η δέσμευση κεφαλαίων και οικονομικών πόρων – Διατήρηση του ονόματος του προσφεύγοντος στον κατάλογο – Άρθρο 2, παράγραφος 1, στοιχεία στʹ και ζʹ, της αποφάσεως 2014/145/ΚΕΠΠΑ – Άρθρο 3, παράγραφος 1, στοιχεία στʹ και ζʹ, του κανονισμού (ΕΕ) 269/2014 – Πλάνη εκτιμήσεως »
1.      Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στην Ουκρανία – Έκταση του ελέγχου – Απόδειξη του βασίμου του μέτρου – Υποχρέωση της αρμόδιας αρχής της Ένωσης να αποδείξει, σε περίπτωση αμφισβητήσεως, το βάσιμο των λόγων που ελήφθησαν υπόψη κατά των οικείων προσώπων ή οντοτήτων – Καταχώριση στους καταλόγους βάσει δέσμης συγκεκριμένων, σαφών και συγκλινουσών ενδείξεων – Δεν υφίσταται – Πλάνη εκτιμήσεως
[Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· απόφαση 2014/145/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2024/2456 και (ΚΕΠΠΑ) 2025/528, παράρτημα· κανονισμοί του Συμβουλίου 269/2014, 2024/2455 και 2025/527]
(βλ. σκέψεις 38-40, 88-97, 105-110, 115, 116)
2.      Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Κριτήρια λήψεως περιοριστικών μέτρων – Εξέχοντες επιχειρηματίες που δραστηριοποιούνται στη Ρωσία και άμεσα μέλη των οικογενειών τους ή άλλα φυσικά πρόσωπα που ωφελούνται από αυτούς – Έννοια των εξεχόντων επιχειρηματιών
[Απόφαση 2014/145/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2023/1094, άρθρο 2 § 1, στοιχείο ζʹ· κανονισμοί του Συμβουλίου 269/2014, άρθρο 3 § 1, στοιχείο ζʹ, και 2023/1089]
(βλ. σκέψεις 45, 46)
3.      Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Κριτήρια λήψεως περιοριστικών μέτρων – Επιχειρηματίες, νομικά πρόσωπα, οντότητες ή φορείς που δραστηριοποιούνται σε οικονομικούς τομείς οι οποίοι αποτελούν σημαντική πηγή εσόδων για την κυβέρνηση της Ρωσικής Ομοσπονδίας και συνδεόμενα με αυτούς πρόσωπα – Έννοια του επιχειρηματία – Άσκηση μη αμελητέας -από ποσοτικής ή ποιοτικής απόψεως- οικονομικής δραστηριότητας
[Απόφαση 2014/145/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2023/1094, άρθρο 2 § 1, στοιχείο ζʹ· κανονισμοί του Συμβουλίου 269/2014, άρθρο 3 § 1, στοιχείο ζʹ, και 2023/1089]
(βλ. σκέψη 47)
4.      Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στην Ουκρανία – Έκταση του ελέγχου – Εκτίμηση της νομιμότητας βάσει των διαθέσιμων πληροφοριακών στοιχείων κατά τον χρόνο εκδόσεως της αποφάσεως
[Απόφαση 2014/145/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2024/2456 και (ΚΕΠΠΑ) 2025/528, παράρτημα· κανονισμοί του Συμβουλίου 269/2014, παράρτημα Ι, 2024/2455 και 2025/527]
(βλ. σκέψεις 69, 70)
5.      Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Πεδίο εφαρμογής – Πρόσωπα, οντότητες ή φορείς που παρέχουν υλική ή οικονομική στήριξη στη Ρωσική Κυβέρνηση ή επωφελούνται από αυτήν – Έννοια – Πρόσωπα που διέπραξαν τις εν λόγω πράξεις στο παρελθόν, χωρίς να υπάρχουν στοιχεία που να αποδεικνύουν τρέχουσα ανάμιξη ή συμμετοχή τους σε τέτοιες πράξεις – Δεν εμπίπτουν
[Απόφαση 2014/145/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2022/329, (ΚΕΠΠΑ) 2024/2456 και (ΚΕΠΠΑ) 2025/528, άρθρο 2 § 1, στοιχείο στʹ· κανονισμοί του Συμβουλίου 269/2014, άρθρο 3 § 1, στοιχείο στʹ, 2022/330, 2024/2455 και 2025/527]
(βλ. σκέψεις 120, 121)
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση (ΚΕΠΠΑ) 2024/2456 του Συμβουλίου, της 12ης Σεπτεμβρίου 2024, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, τον εκτελεστικό κανονισμό (ΕΕ) 2024/2455 του Συμβουλίου, της 12ης Σεπτεμβρίου 2024, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, την απόφαση (ΚΕΠΠΑ) 2025/528 του Συμβουλίου, της 14ης Μαρτίου 2025, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας και τον εκτελεστικό κανονισμό (ΕΕ) 2025/527 του Συμβουλίου, της 14ης Μαρτίου 2025, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, κατά το μέρος που το όνομα του Dmitry Alexandrovich Pumpyanskiy διατηρήθηκε στον κατάλογο των προσώπων, οντοτήτων και φορέων επί των οποίων εφαρμόζονται τα εν λόγω περιοριστικά μέτρα.
2)
Το Συμβούλιο της Ευρωπαϊκής Ένωσης φέρει, πέραν των δικαστικών εξόδων του, και τα δικαστικά έξοδα στα οποία υποβλήθηκε ο D. A. Pumpyanskiy.